ພວກຝ່າຍຄ້ານ ໃນອີຈິບ ບໍ່ຍອມ ເຈລະຈາ ກັບ ປ. Morsi (ສະໄລດ໌)
ພວກຝ່າຍຄ້ານໃນອີຈິບ ປະຕິເສດຕໍ່ຄຳຮຽກຮ້ອງ ຂອງປະທານາທິບໍດີ Morsi ທີ່ຢາກເປີດການເຈລະຈາຫາລື ໃນຂອບເຂດທີ່ກວ້າງຂວາງ.
ປະທານາທິບໍດີອີຈິບ ທ່ານ Mohamed Morsi ໄດ້ຮຽກຮ້ອງໃຫ້ ເປີດໃນອັນທີ່ທ່ານເອີ້ນວ່າ ການສົນທະນາຫາລື ໃນຂອບເຂດທີ່ ກວ້າງຂວາງກັບພວກຝ່າຍຄ້ານໃນວັນເສົາມື້ນີ້ໃນຂະນະທີ່ວິກິດ ການທາງດ້ານການເມືອງ ຢູ່ໃນປະເທດດັ່ງກ່າວ ກ້າວເຂົ້າສູ່ອາ ທິດທີສາມ ພວກຜູ້ນຳຝ່າຍຄ້ານກ່າວວ່າ ຕົນບໍ່ສົນໃຈທີ່ຈະສົນທະນາຫາລື ກັບທ່ານ Morsi ນອກຈາກວ່າຈະມີການຖອນດຳລັດທີ່ເປັນບັນ ຫາຖົກຖຽງໂຕ້ແຍ້ງ ຂອງປະທານາທິບໍດີ ແລະຍົກເລີກການລົງ ປະຊາມະຕິເພື່ອຮັບຮອງເອົາຮ່າງລັດຖະທຳມະນູນ ກອງທັບອີຈິບກ່າວໃນວັນເສົາມື້ນີ້ວ່າ ຕົນສະໜັບສະໜຸນໃຫ້ມີ ການສົນທະນາຫາລືກັນ ເພື່ອແກ້ໄຂ ບັນຫາຂັດແຍ້ງທາງດ້ານ ການເມືອງ ໂຄສົກຂອງກອງທັບກ່າວວ່າ ການເຈລະຈາຫາລືກັນແມ່ນຊ່ອງທາງທີ່ດີທີ່ສຸດ ແລະກໍເປັນຊ່ອງທາງດຽວເທົ່ານັ້ນ ທີ່ຈະບັນລຸການເຫັນພ້ອມນຳກັນ ໃນວັນສຸກວານນີ້ ອີຈິບໄດ້ເລື່ອນເວລາ ໃນການປ່ອນບັດລ່ວງໜ້າ ເພື່ອຮັບຮອງເອົາຮ່າງ ລັດຖະທຳມະນູນດັ່ງກ່າວໂດຍຊາວອີຈິບທີ່ອາໄສຢູ່ໃນຕ່າງປະເທດ ພວກນັກວິເຄາະບາງ ຄົນກ່າວວ່າ ການເຄື່ອນໄຫວທີ່ວ່ານີ້ອາດຈະເປັນສັນຍານທີ່ສະແດງໃຫ້ເຫັນວ່າປະທານາ ທິບໍດີ Morsi ເຕັມໃຈທີ່ຈະເຈລະຈາກັບພວກຝ່າຍຄ້ານ ການປະທ້ວງໄດ້ມີຂຶ້ນທີ່ນະຄອນຫຼວງໄຄໂຣ ໃນຮອບສອງອາທິດຜ່ານມາໂດຍທີ່ພວກຄັດ ຄ້ານຕໍ່ປະທານາທິບໍດີ Morsi ໄດ້ປະທະກັບພວກສະໜັບສະໜຸນທ່ານ ຍ້ອນບໍ່ເຫັນພ້ອມ ກັບດຳລັດ ທີ່ມອບສິດພິເສດໃຫ້ແກ່ທ່ານເອງ ແລະແຜນການລົງປະຊາມະຕິໃນວັນທີ 15 ທັນວານີ້ ເພື່ອຮັບຮອງເອົາລັດຖະທຳມະນູນສະບັບໃໝ່ ທີ່ໄດ້ມີການຮ່າງຂຶ້ນຢ່າງຟ້າວຟັ່ງ ນັ້ນ :